ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1774/02

υποβολή: Michl Ebner (PPE-DE) προς την Επιτροπή

(24 Ιουνίου 2002)

Θέμα: Επαναληπτική καραμπίνα τύπου Pumpgun

Ειδήσεις για θανάτους, δολοφονίες και ατυχήματα τα οποία οφείλονται στη χρήση όπλων καραμπίνας τύπου Pumpgun ανήκουν εν τω μεταξύ δυστυχώς στην καθημερινότητα.

Δεν πιστεύει η Ευρωπαϊκή Επιτροπή ότι θα ήταν λογικό να απαγορευθούν τα όπλα τύπου Pumpgun, διότι δεν χρησιμοποιούνται ούτε από δυνάμεις ασφαλείας ούτε από σωματεία σκοποβολής, ούτε από κυνηγούς·

Η Ευρωπαϊκή Επιτροπή καλείται να δώσει περαιτέρω πληροφορίες εάν συμμερίζεται την ανωτέρω άποψη, εάν προτίθεται να δραστηριοποιηθεί και να προβεί σε σχετικές παραστάσεις στα κράτη μέλη καθώς επίσης να ενημερώσει σχετικά με την κατάσταση των εξελίξεων στον εν λόγω τομέα.

Απάντηση του κ. Bolkestein εξ ονόματος της Επιτροπής

(23 Ιουλίου 2002)

Η οδηγία 91/477/ΕΟΚ του Συμβουλίου της 18ης Ιουνίου 1991 σχετικά με τον έλεγχο της απόκτησης και της κατοχής όπλων(1) ορίζει, αφενός, ότι απαγορεύεται κατ' αρχήν η μετακίνηση από ένα κράτος μέλος της ΕΕ σε άλλο με όπλα και, αφετέρου, ότι εξαίρεση από την εν λόγω αρχή μπορεί να γίνεται αποδεκτή μόνον εάν τηρείται διαδικασία που να επιτρέπει στα κράτη μέλη να πληροφορούνται το γεγονός της εισαγωγής ενός πυροβόλου όπλου στο έδαφός τους. Επιπροσθέτως, ηπό εξέταση οδηγία επιτρέπει στα κράτη μέλη ακόμη και να απαγορεύουν την κατοχή πυροβόλων όπλων που δεν εμπίπτουν ακόμη στην κατηγορία των όπλων τα οποία απαγορεύεται να βρίσκονται στην κατοχή ιδιωτών. Μέχρι σήμερα, η Επιτροπή δεν διαθέτει πληροφορίες από τις οποίες να προκύπτει ότι ο μηχανισμός που προβλέπεται στην οδηγία 91/477/ΕΟΚ δεν συνιστά ικανοποιητική λύση όσον αφορά τον έλεγχο της απόκτησης και της κατοχής καραμπίνας τύπου Pumpgun.

(1) ΕΕ L 256 της 13.9.1991.
ΓΡΑΠΤΗ ΕΡΩΤΗΣΗ E-1639/02

υποβολή: Dorette Corbey (PSE) προς την Επιτροπή

(10 Ιουνίου 2002)

Θέμα: Αφθώδης πυρετός στη Νότιο Κορέα

Στις αρχές Μαΐου, ο αφθώδης πυρετός έκανε την εμφάνισή του στη Νότιο Κορέα. Έκτοτε έχουν σφαγεί 92000 χοίροι και βοοειδή. Η εν λόγω επιζωοτία εμφανίσθηκε λίγες εβδομάδες προτού αρχίσει το παγκόσμιο πρωτάθλημα ποδοσφαίρου που θα διεξαχθεί μεταξύ 31ης Μαΐου και 30ης Ιουνίου 2002 στην Ιαπωνία και τη Νότιο Κορέα και για το οποίο έχουν προκριθεί δέκα από τα δεκαπέντε κράτη μέλη της Ευρωπαϊκής Ένωσης (Βέλγιο, Δανία, Ηνωμένο Βασίλειο, Γαλλία, Γερμανία, Ιρλανδία, Ιταλία, Πορτογαλία, Ισπανία και Σουηδία).

1. Πώς κρίνει η Επιτροπή την πολιτική που εφαρμόζει η Νότιος Κορέα για την καταπολέμηση του αφθώδους πυρετού·

2. Σε ποιο μέτρο κρίνει η Επιτροπή ότιπάρχει ο κίνδυνος να μολυνθεί η ΕΕ·

3. Μπορεί να αναφέρει η Επιτροπή ποια μέτρα προβλέπεται να ληφθούν προκειμένου να αποφευχθεί η μετάδοση του αφθώδους πυρετού από τους τουρίστες, τους φιλάθλους και τους ποδοσφαιριστές κατά την επιστροφή τους·

Απάντηση του κ. Byrne εξ ονόματος της Επιτροπής

(22 Ιουλίου 2002)

Όσον αφορά τα ερωτήματα που έθεσε το αξιότιμο μέλος του Κοινοβουλίου, η Επιτροπή επιθυμεί να αναφερθεί στην απάντησή της στις γραπτές ερωτήσεις P-1535/02 του κ. Bge και P-1544/02 του κ. Maat(1) και P-1682/02 του κ. de Roo(2) σχετικά με το ίδιο θέμα.

Εκτός από τα 12 κρούσματα κυρίως σε χοίρους που αναφέρθηκαν μέχρι τις 20 Μαΐου 2002 και των οποίων γίνεται μνεία στις παραπάνω αναφερόμενες απαντήσεις προς το Κοινοβούλιο, νέα κρούσματα εξακολουθούν να παρατηρούνται από τις 3 Ιουνίου 2002 τόσο σε βοοειδή όσο και σε μικρά μηρυκαστικά.

Οι αρμόδιες αρχές της Δημοκρατίας της Κορέας διεξάγουν εκστρατεία ευαισθητοποίησης για να πληροφορήσουν τους φίλαθλους και παρέχουν πληροφορίες στο Internet (http://www.nvrqs.go.kr).

Επίσης, οι αρμόδιες αρχές στα κράτη μέλη προώθησαν εκστρατείες πληροφόρησης για όσους επιστρέφουν από χώρες με κρούσματα αφθώδους πυρετού και ιδιαίτερα από τη Δημοκρατία της Κορέας.

Ένα σχέδιο απόφασης της Επιτροπής σχετικά με την ενίσχυση των ελέγχων στις αποσκευές των ταξιδιωτών που φθάνουν στην Ευρωπαϊκή Ένωση από τρίτες χώρες θαποβληθεί στη Μόνιμη Επιτροπή την αρμόδια για την Τροφική Αλυσίδα και την Υγεία των Ζώων σύντομα.

(1) βλέπε σελίδα 172.

(2) βλέπε σελίδα 209.
ΓΡΑΠΤΗ ΕΡΩΤΗΣΗ E-1737/02

υποβολή: Jens-Peter Bonde (EDD) προς την Επιτροπή

(17 Ιουνίου 2002)

Θέμα: Κανόνες που διέπουν τους μειοδοτικούς διαγωνισμούς

Πώς σχολιάζει η Επιτροπή τις επικρίσεις σχετικά με τους κανόνες που εφαρμόζει η Ε.Ε. στον τομέα των μειοδοτικών διαγωνισμών, όπως εκφράζονται από τους Jesper Fabricius και Rene Offersen της εταιρείας Lett & Co. και αναφέρονται στην εφημερίδα Brsen της 31ης.5.2002·

Απάντηση του κ. Bolkestein εξ ονόματος της Επιτροπής

(26 Ιουλίου 2002)

Η Επιτροπή, προφανώς, δεν συμφωνεί με τη γενίκευση των κ.κ. Fabricius και Offersen, σύμφωνα με την οποία οι οδηγίες περί δημοσίων συμβάσεων τείνουν να είναι απίστευτα αυστηρές και τυπολατρικές και συνιστούν οι ίδιες το μεγαλύτερο εμπόδιο για μια αποτελεσματική πολιτική στον τομέα των δημοσων συμβάσεων. Την εξαιρετικά αρνητική αυτή θεώρηση δεν συμμερίζονται, εξάλλου, ούτε οι κ.κ. Treumer και Vesterdorff(1), οι οποίοι, μεταξύ άλλων,πογραμμίζουν τη χρησιμότητα των οδηγιών για την αποφυγή διακρίσεων μεταξύ των οικονομικών παραγόντων — για το σκοπό αυτό ο κ. Vesterdorff τάσσεταιπέρ της μείωσης των ορίων, προκειμένου να ενισχυθεί η διαφάνεια και η ίση μεταχείριση στον ανταγωνισμό.

Αξίζει, επίσης, να σημειωθεί ότι μια μελέτη που έγινε, μεταξύ άλλων, σε οκτώ κράτη μέλη το 2000 από δύο γάλλους γενικούς οικονομικούς επιθεωρητές, τους κ.κ. Bayle και Jochum, καταδεικνύει ότι η καλή εφαρμογή των κανόνων περί δημοσίων συμβάσεων επιτρέπει οικονομίες της τάξεως του 5 % έως 30 %, ανάλογα με το κράτος μέλος και τη φύση των αγορών.

Εκτός από την παραπάνω γενίκευση, το άρθρο τονίζει την ανάγκη διαλόγου μεταξύ των οικονομικών παραγόντων, ιδιαίτερα για συμβάσεις πιο περίπλοκες, όπως οι συμβάσεις στον τομέα της πληροφορικής, καθώς επίσης και την ανάγκη για ελαστικότητα όσον αφορά τις τεχνικές προδιαγραφές. Η Επιτροπή γνωρίζει ότι σε ορισμένες περιπτώσεις θα ήταν επιθυμητό να προβλεφθούν δυνατότητες διαλόγου -κατάλληλα πλαισιωμένου, ώστε να τηρούνται οι αρχές της ίσης μεταχείρισης και της διαφάνειας — για τη σύναψη ιδιαίτερα περίπλοκων συμβάσεων. Αυτός είναι ο λόγος που η Επιτροπή, μέσα στο πλαίσιο της αναμόρφωσης των κανόνων περί δημοσίων συμβάσεων που είναι σήμερα σε ισχύ, έχει προτείνει μια νέα διαδικασία -τον ανταγωνιστικό διάλογο-, η οποία μπορεί να ακολουθηθεί για τη σύναψη τέτοιου είδους συμβάσεων.

Η πολιτική συμφωνία που δόθηκε στις 21 Μαΐου 2002 επικυρώνει, επίσης, τη γραμμή που ακολουθεί η Επιτροπή αποβλέποντας ακριβώς στην ισότιμη αντιμετώπιση των τεχνικών προδιαγραφών που ορίζονται αναφορικά με μια συγκεκριμένη προτυποποίηση και των τεχνικών προδιαγραφών που ορίζονται βάσει παροχών και επιδόσεων -εξασφαλίζοντας παράλληλα και στις δύο περιπτώσεις την τήρηση των θεμελιωδών αρχών του κοινοτικού δικαίου στον τομέα των δημοσίων συμβάσεων.

Η Επιτροπή, επομένως, δεν δύναται παρά να ασπασθεί την ευχή του κου Fabricius να θέσει η μέλλουσα δανική προεδρία αυτό το θέμα σεψηλή προτεραιότητα και θα ήθελε να εκφράσει και τη δική της ευχή για μια ταχεία δεύτερη ανάγνωση.

(1) Λέκτορας στη Σχολή Ανωτάτων Εμπορικών Σπουδών της Κοπεγχάγης και Προϊστάμενος Μονάδας στην Ένωση Βιοτεχνών [ένωση μικρομεσαίων επιχειρήσεων (ΜΜΕ)], αντίστοιχα. Και οι δύο, επίσης, μνημονεύονται στο άρθρο.
ΓΡΑΠΤΗ ΕΡΩΤΗΣΗ E-1086/02

υποβολή: Konstantinos Hatzidakis (PPE-DE) προς την Επιτροπή

(18 Απριλίου 2002)

Θέμα: Πορεία εφαρμογής των προγραμμάτων Αγροτική Ανάπτυξη και Αλιεία του Γ ΚΠΣ στην Ελλάδα

1. Η Επιτροπή θεωρεί ικανοποιητική την εκκίνηση των προγραμμάτων Αγροτική Ανάπτυξη και Αλιεία του Γ' ΚΠΣ στην Ελλάδα·

2. Πού οφείλονται τα προβλήματα που έχουν διαπιστωθεί·

3. Ποια είναι η εκτίμησή της για την πορεία των προγραμμάτων αυτών στην Ελλάδα σε σχέση με αντίστοιχα προγράμματα σε άλλες χώρες μέλη της ΕΕ.

Απάντηση του κ. Fischler εξ ονόματος της Επιτροπής

(22 Μαΐου 2002)

1. Στις 4 Απριλίου 2001 και στις 28 Μαρτίου 2001, η Επιτροπή ενέκρινε το Εθνικό Επιχειρησιακό Πρόγραμμα-Αγροτική Ανάπτυξη (2000-2006) και το Εθνικό Επιχειρησιακό Πρόγραμμα-Αλιεία (2000-2006) ενώ οι αντίστοιχοι συμπληρωματικοί προγραμματισμοί εγκρίθηκαν στις 2 Ιουλίου 2001 και 8 Ιουνίου 2001 αντίστοιχα. Παρόλο που η Ελλάδα ήταν μεταξύ των τελευταίων από τα δεκαπέντε κράτη μέλη που ενέκριναν τα έγγραφα προγραμματισμού, η Επιτροπή θεωρεί ότι οι σημειωθείσες καθυστερήσεις είναι δικαιολογημένες έως ένα ορισμένο βαθμό.

2. Όσον αφορά το γεωργικό τομέα, πέρα από τις καθυστερήσεις παρατηρήθηκαν και ορισμένες συστηματικές αδυναμίες στη διάρκεια της αποστολής εξακρίβωσης και μέσω άλλων επαφών που πραγματοποίησε η Επιτροπή. Οι ελλείψεις κοινοποιήθηκαν στις ελληνικές αρχές. Οι πιο σημαντικές από αυτές ήσαν οι εξής: έλλειψη κατάλληλων εγκαταστάσεων στην αρχή της περιόδου προγραμματισμού, ελλιπής στελέχωση της Διαχειριστικής Αρχής, αδυναμία των ενδεδειγμένων εκτελεστικών μηχανισμών, συμπεριλαμβανομένων εκείνων που λειτουργούν σε περιφερειακό και νομαρχιακό επίπεδο, και πολλές άλλες διοικητικές ελλείψεις και ελλείψεις στο πεδίο της επιμελητείας.

Παρόλα αυτά, θα πρέπει ναπογραμμιστεί ότι στο μεταξύ επιταχύνθηκε ηλοποίηση και σημειώθηκε πρόοδος σχετικά με το πρόγραμμα από τις αρχές του 2002.

Όσον αφορά τον τομέα της αλιείας, η καθυστέρηση σχετικά με την πρόσβαση στην κρατική ενίσχυση, όπως προβλέπεται από το πρόγραμμα, οφείλεται στηνποχρέωση συμμόρφωσης προς τις εσωτερικές διαδικασίες με τις οποίες εγκρίνονται η εθνική νομοθεσία και τα μεμονωμένα έργα. Η καθυστέρηση αυτή αναμένεται να αρχίσει να μειώνεται κατά το δεύτερο εξάμηνο του 2002.

3. Η Επιτροπή θεωρεί ότι είναι πολύ νωρίς για να πραγματοποιηθεί αξιολόγηση της επιτελεσθείσας προόδου τόσο του Εθνικού Επιχειρησιακού Προγράμματος-Αγροτική Ανάπτυξη (2000-2006) όσο και του Εθνικού Επιχειρησιακού Προγράμματος -Αλιεία (2000-2006) σε σύγκριση με αντίστοιχα προγράμματα σταπόλοιπα κράτη μέλη. Η αξιολόγηση αυτή θα μπορεί να πραγματοποιηθεί στο πλαίσιο της ενδιάμεσης ανασκόπησης που προβλέπεται στις αρχές του 2004, οπότε η Επιτροπή θα παραλάβει σχετικές εκθέσεις με τις οποίες θα δίνεται γενική εικόνα της πορείας και των αποτελεσμάτων που επιτεύχθηκαν.
ΓΡΑΠΤΗ ΕΡΩΤΗΣΗ P-0807/02

υποβολή: Christopher Heaton-Harris (PPE-DE) προς την Επιτροπή

(15 Μαρτίου 2002)

Θέμα: Χρηματοδότηση της Συνέλευσης για το Μέλλον της Ευρώπης

Στον συμπληρωματικό και διορθωτικό προϋπολογισμό που ενέκρινε το Ευρωπαϊκό Κοινοβούλιο κατά την σύνοδο της ολομέλειας του Φεβρουαρίου II ποσό 150 000 προορίζεται για Έξοδα παραστάσεως. Σε τί ακριβώς θα χρησιμοποιηθεί αυτό το ποσό για Έξοδα παραστάσεως·

Προς το συμφέρον της διαφάνειας και του ανοικτού χαρακτήρα θα μπορούσε, παρακαλώ, η Επιτροπή να παράσχει λεπτομέρειες σχετικά με τις πληρωμές, επιδόματα και λοιπά έξοδα που καταβάλλονται στον Πρόεδρο και ένα έκαστο των μελών του Προεδρείου·

Απάντηση της κας Schreyer εξ ονόματος της Επιτροπής

(22 Μαΐου 2002)

Η Επιτροπήπέβαλε το προκαταρκτικό σχέδιο του ΔΣΓ 1/2002, μετά τη σύναψη διοργανικής συμφωνίας με το Κοινοβούλιο και το Συμβούλιο, οργανώνοντας την συνεισφορά των τριών θεσμικών οργάνων στην χρηματοδότηση της Συνέλευσης. Η πρόταση της Επιτροπής εγκρίθηκε με τροπολογία του Συμβουλίου και του Κοινοβουλίου, που είχε ως μόνο στόχο την εισαγωγή στον προϋπολογισμό των αναγκαίων αλλαγών ώστε να καταστεί δυνατή η μεταφορά κονδυλίων στη Συνέλευση βάσει της διοργανικής συμφωνίας. Η πρόταση της Επιτροπής δεν περιλαμβάνει καμία πρόβλεψη σχετικά με την χρήση του προϋπολογισμού που εγκρίθηκε για τη Συνέλευση.

Η απόφαση των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, με το οποίο συνεστήθη η Συνέλευση, προβλέπει ότι το σχέδιο προϋπολογισμού της Συνέλευσης θα καταρτίζεται από τη γενική της γραμματεία.

Η γενική γραμματεία της Ευρωπαϊκής Συνέλευσης με επιστολή της τής 13ης Μαρτίου 2002, διαβίβασε το σχέδιο του προϋπολογισμού της στο Ευρωπαϊκό Κοινοβούλιο, το Συμβούλιο και την Επιτροπή. Η Επιτροπή το ενέκρινε στις 3 Απριλίου 2002 και το Κοινοβούλιο ψήφισε την έγκρισή του στις 10 Απριλίου 2002. Ο προϋπολογισμός της Συνέλευσης για το 2002 εγκρίθηκε στις 18 Απριλίου 2002 από τους αντιπροσώπους των κυβερνήσεων των κρατών μελών που συνήλθαν στο πλαίσιο του Συμβουλίου.

Το αξιότιμο μέλος του Κοινοβουλίου μπορεί να θέσει απευθείας ερωτήματα στην γραμματεία της Συνέλευσης ή στους αντιπροσώπους του Κοινοβουλίου στο προεδρείο της Συνέλευσης, για τη διαδικασία έγκρισης του σχεδίου προϋπολογισμού της.
ΓΡΑΠΤΗ ΕΡΩΤΗΣΗ E-1289/02

υποβολή: Laura Gonzlez lvarez (GUE/NGL) προς την Επιτροπή

(7 Μαΐου 2002)

Θέμα: Σχέδιο αυτοκινητόδρομου από το Los Realejos έως το Icod de los Vinos (Tenerife — Ισπανία)

Η Κυβέρνηση των Καναρίων Νήσων δημοσίευσε στο BOC (Επίσημη Εφημερίδα) στα τέλη του περασμένου έτους το Ειδικό Σχέδιο Περιοχής και την Ενημερωτική Μελέτη του Νησιωτικού Άξονα της Βόρειας Tenerife, τμήμα Los Realejos-Icod de los Vinos.

Η κατασκευή αυτού του τμήματος του αυτοκινητόδρομου μήκους 10,8 χιλιομέτρων, περιλαμβάνει 2,9 χιλιόμετρα σηράγγων, 2,9 χιλιόμετρα οδογεφυρών και τέσσερις κόμβους που θα καταλάβουν σχεδόν 300 000 m2 επιφανείας. Το έργο αυτό θα σημάνει σοβαρότατη οικολογική και περιβαλλοντική προσβολή σε μία

από τις λίγες παρθένες περιοχές που μένουν στην Tenerife. Θα πληγούν οι προστατευμένες περιοχές της Rambla de Castro, los Campeches, Tigaiga και Ruiz, που έχει χαρακτηριστεί ως περιοχή κοινοτικού ενδιαφέροντος (LIC) του Ευρωπαϊκού Δικτύου Natura 2000, ενώ έχει αναγνωριστεί και ως Τοποθεσία Επιστημονικού Ενδιαφέροντος. Επίσης θα καταστραφούν πάνω από 135 800 m2 προστατευμένων και δασικών επιφανειών.

Πρόκειται συνεπώς για σχέδιο με αρνητικότατες επιπτώσεις, που θα συντομεύσει κατά 15 μόνο λεπτά το χρόνο που απαιτείται σήμερα για τη διαδρομή έως τη Santa Cruz de Tenerife.

Μπορεί να μας πληροφορήσει η Επιτροπή εάν θα χρηματοδοτηθεί το έργο αυτό με κονδύλια της ΕΕ·

Ποιά μέτρα μπορεί να λάβει η Επιτροπή για να εξασφαλίσει την τήρηση της Οδηγίας 85/337/ΕΟΚ(1), που αφορά τη μελέτη των περιβαλλοντικών επιπτώσεων και της Οδηγίας 92/43/ΕΟΚ(2), που αφορά την προστασία των φυσικών οικοτόπων και της άγριας πανίδας και χλωρίδας·

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(17 Ιουνίου 2002)

Όσον αφορά τις οδηγίες 85/337/ΕΟΚ του Συμβουλίου της 27ης Ιουνίου 1985, περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) και 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(2), πρέπει να σημειωθεί ότι αμφότερες θα μπορούσαν να τυγχάνουν εφαρμογής στην προκειμένη περίπτωση. Για τον λόγο αυτόν, η Επιτροπή θα απευθυνθεί στις ισπανικές αρχές το συντομότερο δυνατόν, προκειμένου να εξασφαλίσει την ορθή εφαρμογή του κοινοτικού δικαίου.

Σύμφωνα με την αρχή της επικουρικότητας και δυνάμει του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(3), τόσο η επιλογή των έργων, όσο και η εφαρμογή τους, εμπίπτουν στις αρμοδιότητες των κρατών μελών. Η Επιτροπή απευθύνθηκε στις ισπανικές αρχές προκειμένου να συγκεντρώσει στοιχεία για μια ενδεχόμενη συγχρηματοδότηση του εν λόγω έργου και θα ενημερώσει το Αξιότιμο Μέλος του Κοινοβουλίου μόλις αυτά της περιέλθουν.

(1) ΕΕ L 175 της 5.7.1985.

(2) ΕΕ L 206 της 22.7.1992.

(3) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-1219/02

υποβολή: Daniela Raschhofer (NI) προς την Επιτροπή

(29 Απριλίου 2002)

Θέμα: Ενισχύσεις αθλητικών συλλόγων

Κυκλοφορούν φήμες ότι ο ισπανικός αθλητικός σύλλογος Ρεάλ Μαδρίτης επιδοτείται με ενισχύσεις της Ευρωπαϊκής Ένωσης. Για το λόγο αυτό, προς διευκρίνιση,ποβάλλονται οι εξής ερωτήσεις:

Γενικά: Προβλέπονται επιχορηγήσεις για αθλητικούς συλλόγους, και ειδικότερα για ποδοσφαιρικούς συλλόγους, στο πλαίσιο της ευρωπαϊκής πολιτικής ενισχύσεων·

Εάν ναι, για ποιο είδος ενίσχυσης πρόκειται, στο πλαίσιο ποίων προγραμμάτων χορηγούνται οι ενισχύσεις αυτές και βάσει ποίων κριτηρίων μπορεί ναποβληθεί αίτηση για τέτοιου είδους ενίσχυση· Ποιοι ισπανικοί και αυστριακοί αθλητικοί σύλλογοι επιδοτούνται από την Ευρωπαϊκή Ένωση·

Ειδικότερα: Ο ισπανικός ποδοσφαιρικός σύλλογος Ρεάλ Μαδρίτης λαμβάνει ενισχύσεις από την Ευρωπαϊκή Ένωση·

Εάν ναι, για τι είδους ενίσχυση πρόκειται και με ποιο ποσό ετησίως επιδοτείται η Ρεάλ Μαδρίτης από την Ευρωπαϊκή Ένωση·

Απάντηση της κας Reding Εξ ονόματος της Επιτροπής

(28 Ιουνίου 2002)

Ο κ. βουλευτής αναφέρεται σε επιχορηγήσεις που φέρεται ότι λαμβάνουν ποδοσφαιρικοί σύλλογοι από την Επιτροπή, και ειδικότερα η Ρεάλ Μαδρίτης.

Όσον αφορά το γενικό ερώτημα που έθεσε ο κ. βουλευτής, η Επιτροπή επιθυμεί ναπενθυμίσει ότι δεν ακολουθεί πολιτική χρηματοοικονομικής ενίσχυσης των ποδοσφαιρικών συλλόγων. Δεν προβλέπεται καμία επιχορήγηση για τη γενική λειτουργία αυτών των συλλόγων ούτε για τις παραδοσιακές δραστηριότητες συμμετοχής τους σε διοργανώσεις, ούτε καν ευρωπαϊκές. Αυτό δεν αποκλείει την ειδική ενίσχυση ενός ποδοσφαιρικού συλλόγου στο πλαίσιο προγράμματος ή πρωτοβουλίας της Επιτροπής. Σε αυτή την τελευταία περίπτωση, το σχέδιο πουποβάλλεται πρέπει να ικανοποιεί πολύ πιστά τα κριτήρια της πρόσκλησηςποβολής προτάσεων που προβλέπονται από το πρόγραμμα. Στο πλαίσιο της γραμμής του προϋπολογισμού B3-2020, η Επιτροπή έχει χρηματοδοτήσει σχέδια για την καταπολέμηση του ντόπινγκ το 2000 και το 2001. Οι αθλητικές οργανώσεις κατάφεραν, όπως και άλλες οργανώσεις, ναποβάλλουν σχέδια σε αυτό το πλαίσιο. Μέχρι σήμερα οι μεγάλοι ποδοσφαιρικοί σύλλογοι δεν έχουν αξιοποιήσει αυτές τις δυνατότητες.

Συγκεκριμένα, η Ρεάλ Μαδρίτης δεν λαμβάνει καμία επιχορήγηση από την Επιτροπή.
ΓΡΑΠΤΗ ΕΡΩΤΗΣΗ E-1754/02

υποβολή: Jean Lambert (Verts/ALE) και Inger Schrling (Verts/ALE) προς την Επιτροπή

(19 Ιουνίου 2002)

Θέμα: Καταχρηστική χρησιμοποίηση του Ευρωπαϊκού Κοινωνικού Ταμείου σε μαθήματα επιμόρφωσης για καμαριέρες και σερβιτόρους στην Τενερίφη

Στο πλαίσιο του προγράμματος μαθημάτων επιμόρφωσης 2002 της κυβέρνησης της Αυτόνομης Κοινότητας των Καναρίων Νήσων, στην Τενερίφη, έχουν προβλεφθεί μαθήματα επιμόρφωσης για καμαριέρες και σερβιτόρους, τα οποία χρηματοδοτούνται από το Ευρωπαϊκό Κοινωνικό Ταμείο. Το πρόγραμμα αυτό, την διαχείριση του οποίου έχει αναλάβει η Ashotel (Ένωση Ξενοδόχων Τενερίφης), θαλοποιηθεί σε διάφορα ξενοδοχεία της νήσου. Προτάθηκαν δύο ειδικεύσεις: η πρώτη, για καμαριέρες (335 ώρες σε 4 μήνες)· η δεύτερη, για σερβιτόρους (800 ώρες σε 9 μήνες).

Δεν εκτιμά η Επιτροπή ότι πρόκειται για συγκεκαλυμμένες συμβάσεις εργασίαςπό την μορφή μαθημάτων επιμόρφωσης, χρησιμοποιώντας κοινοτικά κονδύλια·

Δεν αντιλαμβάνεται η Επιτροπή ότι οι ξενοδόχοι κερδοσκοπούν εις βάρος των ταμείων αυτών, εξοικονομώντας το κόστος για την απασχόληση προσωπικού κατά την τουριστική περίοδο·

Ποια μέτρα σκοπεύει να λάβει η Επιτροπή προκειμένου να αξιολογήσει εάν γίνεται κατάλληλη χρήση των κονδυλίων των κοινοτικών ταμείών·

Απάντηση της κ. Διαμαντοπούλου εξ ονόματος της Επιτροπής

(18 Ιουλίου 2002)

Το ολοκληρωμένο επιχειρησιακό πρόγραμμα των Καναρίων νήσων περιλαμβάνει ένα μέτρο για την ανάπτυξη του τουριστικού τομέα. Οι ενέργειες που αναφέρουν στην ερώτησή τους οι κκ. βουλευτές εντάσσονται στα μέτρα επαγγελματικής κατάρτισης με σκοπό την ανάπτυξη των ικανοτήτων του ανθρώπινου δυναμικού στον τομέα αυτό. Στα έγγραφα προγραμματισμού οι ισπανικές αρχές έχουν αναλάβει δεσμεύσεις όσον αφορά τη συμβατότητα με τις κοινοτικές πολιτικές, κάτι που αφορά και τις ενισχύσεις για την κατάρτιση.

Ύστερα από τη μεταρρύθμιση των διαρθρωτικών ταμείων και σύμφωνα με την αρχή της επικουρικότητας οι δραστηριότητες διαχείρισης και οι διαδικασίες επιλογής των σχεδίωνπάγονται στην αρμοδιότητα των κρατών μελών. Συνεπώς η Επιτροπή δεν διαθέτει στοιχεία που να επιβεβαιώνουν τις αμφιβολίες οι οποίες διατυπώνονται στα ερωτήματα των κκ. βουλευτών. Η Επιτροπή θα προβεί σε όλες τις αναγκαίες ενέργειες ενώπιον των ισπανικών αρχών για να εξασφαλίσει την ορθή διαχείριση των εν λόγω κοινοτικών κονδυλίων. Δεν θα παραλείψει επίσης να ενημερώσει τους κκ. βουλευτές σχετικά με τα αποτελέσματα των διαβημάτων αυτών.
ΓΡΑΠΤΗ ΕΡΩΤΗΣΗ E-1814/02

υποβολή: Christopher Huhne (ELDR) προς την Επιτροπή

(25 Ιουνίου 2002)

Θέμα: Παραβάσεις

1. Μπορεί να περιγράψει η Επιτροπή τις συνθήκεςπό τις οποίες είναι έτοιμη να διερευνήσει παράβαση από κράτος μέλος των συνθηκών ή της κοινοτικής νομοθεσίας, ιδιαίτερα όσον αφορά διαγωνισμούς ανταγωνιστικών προσφορών, κρατικές ενισχύσεις και ανάλογα μέτρα·

2. Είναι κατάλληλα προετοιμασμένη για να εξασφαλίσει σε τυχόν καταγγέλλοντες, συμπεριλαμβανομένων εταιρειών, το δικαίωμα στην ανωνυμία, προκειμένου να τους προστατεύσει από εικαζόμενο ή πραγματικό κίνδυνο αντιποίνων μέσω δυσμενών ρυθμίσεων·

3. Έχει πράξει κάτι τέτοιο στο παρελθόν·

Απάντηση του κ. Bolkestein εξ ονόματος της Επιτροπής

(29 Ιουλίου 2002)

Η Επιτροπή θα ήθελε να πληροφορήσει το αξιότιμο μέλος του Κοινοβουλίου ότι ετησίως χειρίζεται πολλές εκατοντάδες καταγγελιών που αναφέρονται σε παραβάσεις του κοινοτικού δικαίου από τα κράτη μέλη στους τομείς της ελεύθερης κυκλοφορίας εμπορευμάτων και των δημοσίων συμβάσεων.

Η Επιτροπή χειρίζεται τις καταγγελίες αυτές στο πλαίσιο της λεγόμενης διαδικασίας επί παραβάσει που προβλέπεται από το άρθρο 226 της συνθήκης ΕΚ. Σε περίπτωση διαφωνίας με το εμπλεκόμενο κράτος μέλος,πάρχει δυνατότητα προσφυγής στο Ευρωπαϊκό Δικαστήριο.

Οι εσωτερικοί διαδικαστικοί κανόνες που έχειιοθετήσει η Επιτροπή επιβάλλουν το σεβασμό της ανωνυμίας των καταγγελλόντων. Την αρχή αυτήπενθύμισε πρόσφατα η Επιτροπή με την ανακοίνωσή της, στις 20 Μαρτίου 2002, στο Ευρωπαϊκό Κοινοβούλιο και στον Ευρωπαίο Μεσολαβητή, όσον αφορά τις σχέσεις με τον καταγγέλλοντα στον τομέα των παραβάσεων του κοινοτικού δικαίου(1).

Αυτή ηποχρέωση για εχεμύθεια δεν είναι δυνατόν να αρθεί παρά μόνον κατόπιν της ρητής σύμφωνης γνώμης του καταγγέλλοντα. Η άρση αυτή ζητείται συνήθως όταν κρίνεται απαραίτητη για τη διερεύνηση τηςπόθεσης από την Επιτροπή και για την επίτευξη λύσης ευνοϊκής για τον καταγγέλλοντα, σε συμφωνία με το εμπλεκόμενο κράτος μέλος.

Όσον αφορά τις περιπτώσεις κρατικών ενισχύσεων, οι οποίες εμπίπτουν στις διαδικασίες που προβλέπονται από τα άρθρα 87 έως 89 της συνθήκης ΕΚ, η Επιτροπή, κατόπιν σχετικού αιτήματος, σέβεται κατά τον ίδιο τρόπο την αρχή της εχεμύθειας αναφορικά με τις καταγγελίες.

(1) ΕΕ C 166 της 12.7.2002.